**Torrey Joël DeVittová** (\* 8. jún 1984, Long Island, New York, USA) je americká herečka hudobníčka, filantropka, producentka a bývalá modelka. Preslávila ju rola Melissy Hastingsovej v dramatickom seriáli *Roztomilé mrchy* (*Pretty Little Liars*; 2010 – 2017), tiež rola Dr. Meredith Fellevej v seriáli stanice The CW, *Upírske denníky* *(The Vampire Diaries*; 2012 – 2013) a postava Carrie v dráme *One Tree Hill* (2008–2009). V roku 2013 stvárnila Maggie Hallovú v poslednej sérii *Army Wives* a od roku 2015 hrá postavu Dr. Natalie Manningovej v lekárskom seriáli stanice NBC s názvom *Chicago Med*.

Detstvo
-------

Torrey sa narodila v štáte New York. Jej otec Liberty DeVitto bol dlhoročným bubeníkom v kapele Billy Joela. Má dve sestry Devon a Maryelle. Jej sestra Maryelle hrala v TV seriáli *Endurance*. Ako dieťa Torrey strávila veľa času na cestách s rodičmi. Navštevovala základnú školu Fort Salonga, potom Kings Park Central School District. Vo veku šiestich rokov začala hrať na husle, hrala i v školskom zbore. Po absolvovaná Winter Park High School vo Winter Parku na Floride strávila leto v Japonsku kde pracovala ako modelka; predtým strávila nejaký čas v Chicagu.

Kariéra
-------

Torrey začala svoju kariéru účinkovaním v reklamách, ktoré popísala ako odrazový mostík k televíznej a filmovej práci. Podpísala zmluvu s Ford and Avenue One modeling agencies, keď si však uvedomila, že v modelingu nemá budúcnosť, zamerala sa výlučne na svoju hereckú kariéru. Občasne sa venuje aj hre na husle. V roku 2002 hrala s kapelou Tommy Davidson na Sunset Room v Hollywoode.

Torrey hrala v sérii TV stanice ABC Family *Beautiful People* ctižiadostivú modelku Karen Kerr. Jej filmový debut bol vo filme *Starcrossed*. V roku 2006 sa objavila vo filmovom pokračovaní *Tajomstvo minulého leta 3* ako Zoe. Ako hosť hrala v seriáloch *Drake & Josh*, *Scrubs* a *Jack & Bobby*. Mala malú rolu vo filme *Forbidden Love*, hrala v LA Sierru Young vo filme *Shooting Holiday*, vo filme *Green Flash* s Davidom Charvetom a Christin Cavallari, Pheobe Hilldale vo filme *Killer Movie*.

V 5. a 6. sérii dramatického seriálu TV stanice The CW *One Tree Hill* hrala postavu opatrovateľku Carrey. Bola hosťom v seriáli C.S.I.: Kriminálka Miami v roku 2008.

V roku 2010 Torrey začala hrať v seriáli *Roztomilé mrchy*, ktorý je natočený podľa kníh Sary Shepardovej. Hrá tu Mellisu Hastingsovú, sestru jednej z hlavných postáv. V seriáli *Upírske denníky* stvárnila postavu Meredith Fellovej.

Osobný život
------------

Torrey DeVitto a Paul Wesley
V apríli 2011 si vzala herca Paula Wesleyho, s ktorým sa zoznámila pri natáčaní *Killer Movie* v roku 2007. V roku 2013 sa rozviedli.

Filmografia
-----------

| Rok | Film | Rola |
| --- | --- | --- |
| 2005 | *Starcrossed* | Maura |
| 2006 | *Tajomstvo minulého leta 3* | Zoe |
| 2007 | *Heber Holiday* | Sierra Young |
| 2008 | *Killer Movie* | Phoebe Hilldale |
| *Green Flash* | Mia Fonseca |
| 2011 | *Cheesecake Casserole* | Margo |
| *Rituál* | Nina |
| Televízia |
| Rok | Film | Rola |
| 2003 | *Dawsonov svet* | Dievča #1 |
| *Scrubs* | Gorgeovo dievča zo psom |
| 2004 – 2005 | *Drake & Josh* | Denise Woods / Tori |
| 2005 | *Dvaja z Queensu* | Traci |
| *Jack & Bobby* | Tiffany |
| 2005 – 2006 | *Beautiful People* | Karen Kerr |
| 2006 | *Runaway* | Soccer Coach |
| 2006 | *...The Making Of I'll Always Know What You Did Last Summer* | Torrey |
| 2008 | *C.S.I.: Kriminálka Miami* | Kelly Chapman |
| *One Tree Hill* | Carrie |
| 2009 | *Vtierka Castle* | Sierra Goodwin |
| 2010 – 2017 | *Roztomilé mrchy* | Melissa Hastings |
| 2011 | *Marcy* | Torrey |
| 2012 | *Upírske denníky* | Meredith Fell |

Referencie
----------

1. ↑  PETSKI, Denise. *Torrey DeVitto Signs With Abrams Artists Agency* [online]. 2019-07-30. Dostupné online. (po anglicky)
2. ↑  COHN, Paulette. *Chicago Med's Torrey DeVitto on the Important Message of Hallmark Channel's Write Before Christmas* [online]. November 15, 2019. Dostupné online.
3. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Torrey DeVittová**

Externé odkazy
--------------

* Torrey DeVitto v Internet Movie Database (po anglicky)
* Torrey DeVitto v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Torrey DeVitto na anglickej Wikipédii.*

Autoritné údaje: * BnF: 15125376q
* ISNI: 0000 0001 1884 0444
* LCCN: n2011027120
* VIAF: 5228903
* WorldCat: lccn-n2011027120